wickkiey/tamil-wikipedia-chunked huggingface dataset:
# டெவில் இன் தி மில்க்

**டெவில் இன் தி மில்க்** (Devil in the Milk) என்ற நூலானது, முனைவர் கீத் உட்போர்டு (Dr. Keith Woodford) என்வரால் எழுதப்பட்ட ஆய்வு நூலாகும். இவர் நியூசிலாந்து நாட்டிலுள்ள லிங்கன் பல்கலைக் கழகத்தின் பண்ணை மேலாண்மையும், வேளாண்மை தொழிலும் (Farm Management and Agribusiness) என்ற துறையின் பேராசிரியர் ஆவார். இந்த நூலைக் குறித்த, நடுநிலையான மதிப்பாய்வுகளை பல அமைப்புகள் செய்துள்ளன. அவற்றில் ஒன்று, மாற்றுமருத்துவம் மற்றும் ஒருங்கிணைவு மருத்துவ நிறுவனம் (The Foundation for Alternative and Integrative Medicine -FAIM) ஆகும். அதன்படி, உடல் நலம் குறித்த ஏற்படைய ஆய்வை வெளியிட்டு இருக்கிறார் என தெரிய வருகிறது. அது யாதெனில், நாம் அன்றாட வாழ்வில் உணவாக எடுத்துக் கொள்ளும் பால் குறித்தவைகள் ஆகும். பால் உற்பத்தியாளர்களிடம், இவரின் ஆய்வுக் குறித்த மாற்று கருத்துகள் நிலவுகின்றன.
# டெவில் இன் தி மில்க்

## பாலின் உட்கூறு

பாலூட்டிகளின் பாலில், பலவித உட்கூறுகள் இருக்கின்றன. அவற்றில் ஒன்று 'கேசின்' (Casein) ஆகும். அப்புரதம் இரு நிலைகளில் உள்ளது. A1 beta-casein என்பதும், A2 beta-casein என்பதும் ஆகும். A1 beta-casein என்ற புரதப் பொருளுக்கும், இதநோய்கள், நீரிழிவு (Diabetes mellitus type 1), மதியிறுக்கம், மனப்பித்து ஆகிய நோய்களுக்கும், இப்புரதப் பொருளுக்கும் உள்ள தொடர்புகள் உள்ளன என இந்நூல் ஆய்கிறது.
# டெவில் இன் தி மில்க்

## நூற்சுருக்கம்

நூலாசிரியர், 100க்கும் மேற்பட்ட அறிவியல் அறிஞர்களின் ஆய்வுக் கட்டுரைகளைக் கொண்டு, தனது ஆய்வு நோக்கினைச் விவரித்து இருக்கிறார். சில ஐரோப்பியா நாடுகளில், மரபின மாறுபாட்டால் (genetic mutation), அங்குள்ள சில மாடுகளின் பால் தரம், ஏ2(A2) என்பதில் இருந்து ஏ1(A1) என்ற நிலைக்கு மாறியுள்ளதென ஆய்வு முடிவாகக் காட்டப்பட்டுள்ளது. மேலும், பெரும் பன்னாட்டு வணிக நிறுவனங்கள், பால் வியாபாரத்தில், மக்களின் மனநிலையைப் பயன்படுத்துவது குறித்தும், பலவிதமான நோய் காரணிகள் குறித்த ஆய்வுகளை ஒன்றிணைத்து, மக்களின் நலன் குறித்து ஆய்வுகளின் ஒருங்கிணைப்பும் எடுத்து இயம்பப் படுகிறது.
# பிச்சாம்பு ஒடுக்கம்

**பிச்சாம்பு ஒடுக்கம்** *(Bechamp reduction)* என்பதுஅரோமாட்டிக் நைட்ரோ சேர்மங்களை இரும்பு மற்றும் ஐதரோகுளோரிக் அமிலத்தைப் பயன்படுத்தி அவற்றுடன் தொடர்புடைய அனிலின்
களாக ஒடுக்கமடையச் செய்யும் வினையாகும்  
.  
தொழில்முறையில் அனிலீன்களைப் பெருமளவில் தயாரிப்பதற்கு பிச்சாம்பு ஒடுக்க வினை முதலில் பயன்படுத்தப்பட்டது.ஆனால் வினையூக்க ஐதரேசனேற்ற முறையே பரிந்துரைக்கப்படுகிறது. இரும்பு ஆக்சைடு நிறமிகள் தயாரிப்பதற்கான வழிமுறையாக பிச்சாம்பு வினை கருதப்பட்டது  
அன்டோயின் பிச்சாம்பு 1854 இல் முதலில் நைட்ரோநாப்தலீன் மற்றும் நைட்ரோபென்சீன்களை ஒடுக்குவதற்காக இவ்வினையைப் பயன்படுத்தினார்
# பிச்சாம்பு ஒடுக்கம்

## வினை எல்லைகள்

பிச்சாம்பு வினை பரவலாக அரோமாட்டிக் நைட்ரோ சேர்மங்களுக்கு பொருத்தமாக உள்ளது. அலிபாட்டிக் நைட்ரோ சேர்மங்களை ஒடுக்குவது மிகவும் கடினமாக இருக்கும். பெரும்பாலும் இவை ஐதராக்சிலமீனாக எஞ்சியிருக்கும். மூவிணைய அலிபாட்டிக் நைட்ரோ சேர்மங்கள் பிச்சாம்பு ஒடுக்க வினையைப் பயன்படுத்தி அமீன் சேர்மங்களைக் கொடுக்கின்றன.
# யோகான் வான் அங்கெல்பீக்

**யோகான் சேகாட் வான் அங்கெல்பீக்** (Johan Gerard van Angelbeek) (1727, விட்மன்ட் - 2 செப்டெம்பர் 1799, கொழும்பு) ஒரு ஒல்லாந்த குடியேற்றவாத அலுவலர். இவர் இலங்கையில் ஒல்லாந்தர் ஆட்சியின் கடைசி ஆண்டுகளில் அதன் ஆளுனராக இருந்து ஒல்லாந்தப் படைகளை வழிநடத்தியவர். இவர் காலத்திலேயே பிரித்தானியர் இலங்கையில் ஒல்லாந்த ஆள்புலங்களை கைப்பற்றினர்.  
வான் ஆங்கெல்பீக் 1727 இல் கிழக்கு பிரிசியாவில் பிறந்தார். 1754 இல் இவர் இந்தியாவுக்கும், பத்தேவியாவுக்குக் பயணம் செய்துவிட்டு 1755 இல் நெதர்லாந்துக்குத் திரும்பினார். 1756 இல் ஒல்லாந்தக் கிழக்கிந்தியக் கம்பனி இணைந்து இந்தியப் பெருங்கடல் பகுதிக்குத் திரும்பி பத்தேவியாவிலும், வங்காளத்திலும் பணியாற்றினார். 1764 இல் ஒல்லாந்த இலங்கையின் தலைநகரான கொழும்பில் ஒரு அலுவலர் பதவியைப் பெற்றுக்கொண்டார். 1767 ஆம் ஆண்டில் இந்தியாவில் உள்ள தூத்துக்குடித் துறைமுகத்தில் கூப்மன் ஆகப் பதவியேற்ற ஆங்கெல்பீக், 1770 இல் துறைமுகத்தின் மூத்த அலுவலராகி, 1783 வரை அப்பதவியில் இருந்தார்.
# விக்கிப்பீடியா:Statistics/weekly/22-Jan-2017
# உயர்வெப்பக்கார்பன் வினை

**உயர்வெப்பக்கார்பன் வினைகள்** *(Carbothermic reactions)* என்பவை கார்பனை ஒடுக்கும் முகவராகப் பயன்படுத்தி வேதிப்பொருட்களை ஒடுக்கமடையச் செய்யும் வினைகளைக் குறிக்கும். பெரும்பாலும் உலோக ஆக்சைடுகள் உயர் வெப்பக் கார்பனால் ஒடுக்கமடைகின்றன. கார்போதெர்மிக் வினை என்ற பெயராலும் இவ்வினையை அழைக்கலாம். இவ்வினைகள் யாவும் பலநூறு பாகை செல்சியசு வெப்பநிலையில் நடைபெறுகின்றன. இச்செயல்முறையில் பல உலோக ஆக்சைடுகள் உலோகமாக மாற்றப்படுகின்றன. சோடியம், பொட்டாசியம் போன்ற சிலதனிமங்களின் உலோக ஆக்சைடுகள் மட்டும் இம்முறையில் ஒடுக்கமடைவதில்லை. எல்லிங்காம் வரைபடங்கள் மூலம் ஒரு வேதிப்பொருள் உயர்வெப்பக்கார்பன் வினைக்கு உட்படுமா இல்லையா என்பதை முன்கணிக்க முடியும்  
உயர்வெப்பக்கார்பன் வினைகள் கார்பனோராக்சைடையும் சில சமயங்களில் கார்பனீராக்சைடையும் உற்பத்தி செய்கின்றன. இத்தகைய மாற்றங்கள் ஒரு வினையின் என்ட்ரோப்பிக்கான காரணங்களைக் கற்பிக்கின்றன. உலோக ஆக்சைடு, கார்பன் என்ற இரண்டு திடப்பொருட்கள், புதியதொரு திடப்பொருளாகவும் (உலோகம்) ஒரு வாயுவாகவும் (கார்பனோராக்சைடு) மாற்றப்படுகின்றன. உற்பத்தியாகும் வாயு உயர் என்ட்ரோப்பி மதிப்பைக் கொண்டுள்ளது. உயர்வெப்பக் கார்பன் வினைகளுக்கு உயர் வெப்பநிலை தேவைப்படுவது ஏனெனில், உயர் வெப்பநிலையில்தான் வினையில் ஈடுபடும் இரண்டு உலோகங்களின் பரவல் வேகமாக நிகழும்.
# உயர்வெப்பக்கார்பன் வினை

## பயன்பாடுகள்

இரும்புத் தாதுவை உருக்கிப் பிரித்தல் வினை ஒரு முக்கியமான உயர்வெப்பக் கார்பன் வினையாகும். இதில் பலவகையான வினைகள் நிகழ்ந்தாலும் சமன்பாடு எளிமையாக இவ்வாறு எழுதப்படுகிறது.  
2Fe2O<sub>3</sub> + 3C → 4Fe + 3CO<sub>2</sub>  
ஆண்டுதோறும் 1 மில்லியன் டன் அளவில் தனிம பாசுபரசு இம்முறையில் உற்பத்தி செய்யப்படுகிறது. கால்சியம் பாசுபேட்டு எனப்படும் பாசுபேட்டுப் பாறையுடன் மணலும் கல்கரியும் சேர்த்து 1,200–1,500 °செ வெப்பநிலைக்கு சூடுபடுத்தும் போது பாசுபரசு உற்பத்தியாகிறது. பொதுவான பாசுபேட்டுக் கனிமமான புளோரபடைட்டு என்னும் கனிமத்திலிருந்து தொடங்கும் இவ்வினையின் சமன்பாடு பின்வருமாறு எழுதப்படுகிறது.  
4Ca<sub>5</sub>(PO<sub>4</sub>)<sub>3</sub>F + 18SiO<sub>2</sub> + 30C → 3P<sub>4</sub> + 30CO + 8CaSiO<sub>3</sub> + 2CaF<sub>2</sub>
# உயர்வெப்பக்கார்பன் வினை

## மாறுபாடுகள்

சில சமயங்களில் உயர்வெப்பக் கார்பன் வினைகள் மற்றொரு மாற்றத்துடன் இணைந்திருக்கின்றன. தைட்டானியத்தின் பிரதானமான தாதுவான இல்மெனைட்டிலிருந்து தைட்டானியத்தைப் பிரித்தெடுக்கும் குளோரைடு செயல்முறையை இதற்கு உதாரணமாகச் சொல்லலாம். இம்முறையில் கார்பனும் தாதுவும் கலந்த கலவை குளோரின் வாயுவோட்டத்தில் 1000 °செ வெப்பநிலைக்கு சூடுபடுத்தும் போது தைட்டானியம் நாற்குளோரைடு உருவாகிறது.
:
2FeTiO<sub>3</sub> + 7Cl<sub>2</sub> + 6C → 2TiCl<sub>4</sub> + 2FeCl<sub>3</sub> + 6CO  
சில உலோகங்களுக்கு, உயர்வெப்பநிலை கார்பன் வினைகள் உலோகத்தைக் கொடுப்பதில்லை. ஆனால் உலோக கார்பைடைக் கொடுக்கும். தைட்டனில் இந்நடவடிக்கை இருப்பதால் இங்கு குளோரைடு செயற்முறை பயன்படுத்தப்படுகிறது. Cr2O3 உடன் கார்பனைச் சேர்த்து உயர் வெப்பநிலைக்கு சூடுபடுத்தும் போது கார்பைடு உருவாகிறது. இக்காரணத்திற்காக இங்கு அலுமினியம் ஒடுக்கும் முகவராகப் பயன்படுத்தப்படுகிறது.
# மாங்காடு வெள்ளீசுவரர் கோயில்

**மாங்காடு வெள்ளீசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.
# மாங்காடு வெள்ளீசுவரர் கோயில்

## அமைவிடம்

இக்கோயில் காஞ்சீபுரம் மாவட்டத்தில் மாங்காடு என்னுமிடத்தில் அமைந்துள்ளது.
# மாங்காடு வெள்ளீசுவரர் கோயில்

## இறைவன், இறைவி

இக்கோயிலின் மூலவராக வெள்ளீசுவரர் உள்ளார். அவரை பார்க்கவேசுவரர் என்றும் அழைப்பர். இக்கோயிலின் தல மரம் மாமரம் ஆகும். கோயிலின் தீர்த்தம் சுக்ர தீர்த்தம் ஆகும்.சிவராத்திரி, கார்த்திகை, ஆருத்ரா தரிசனம் உள்ளிட்ட விழாக்கள் இங்கு நடைபெறுகின்றன.
# மாங்காடு வெள்ளீசுவரர் கோயில்

## அமைப்பு

மூலவர் சதுர பீடத்தில் காணப்படுகிறார். விமானத்தில் எண்திசை அதிபர்கள் உள்ளனர். திருச்சுற்றில் வீரபத்திரர் உள்ளார். அவரது வலது பாதத்திற்கு அருகே தட்சன் ஆட்டுத்தலையுடன் வணங்கும் கோலத்தில் உள்ளார். இங்குள்ள முருகன் சன்னதியில் இறைவனும் இறைவியும் ஒரே கல்லில் சிற்பமாக அமைக்கப்பட்டுள்ளனர். கோஷ்டத்தில் தட்சிணாமூர்த்தியின் காலடியின் முயலகன் இடது புறம் திரும்பிய நிலையில் உள்ளார். லிங்கோத்பவர் அருகில் பிரம்மாவும், விஷ்ணுவும் அவரை வணங்கிய நிலையில் உள்ளனர். இந்த விஷ்ணு பிரயோக சக்கரத்துடன் உள்ளார். அவ்வாறே கோஷ்டத்தில் உள்ள துர்க்கையும் பிரயோக சக்கரத்துடன் உள்ளார்.தல விநாயகர் நெற்கதிர் விநாயகர் என்றழைக்கப்படுகிறார். அவர் மேல் கையில் நெற்கதிரையும் கீழ் கையில் மாங்கனியையும் வைத்துள்ளார்.
# மாங்காடு வெள்ளீசுவரர் கோயில்

## வரலாறு

கைலாயத்தில் ஒரு முறை பார்வதி விளையாட்டாக சிவனின் கண்களை மூடவே உலகம் இருண்டது. சிவன் மானிடப்பிறவி எடுக்கும்படி பார்வதிக்கு சாபமிட்டார். பார்வதி இத்தலத்தில் இருந்து வழிபட்டபின் அவரை திருமணம் செய்துகொள்வதாகக் கூறினார். அதன்படி பார்வதி இங்கு வந்து தவம் செய்தார். அப்போது அங்கு, தன் பார்வையை இழந்திருந்த சாபத்திலிருந்து விமோசனம் பெற இகு தவம் செய்துகொண்டிருந்தார். அம்பிகைக்குக் காட்சி தர வந்த சிவன் சுக்கிராச்சாரியாருக்கு காட்சி தந்தார். அவர் அப்போது தவத்தில் இருந்ததால் சிவனால் செல்லமுடியாமல் இறைவியிடம் காஞ்சிபுரத்திற்கு வந்து தவம் செய்யும்படியும் அங்கு காட்சி தருவதாகவும் கூற, இறைவியும் அவ்வாறே செய்தார். சுக்ராச்சாரியாருக்கு காட்சி தந்த சிவன் இங்கு எழுந்தருளினார்.
# பிரைல்சாயெவ் வினை

**பிரைல்சாயெவ் வினை** *(Prilezhaev reaction)* என்பது ஒரு ஆல்க்கீனுடன் பெராக்சி அமிலம் வினைபுரிந்து எப்பாக்சைடு உருவாகும் வினையைக் குறிக்கிறது. பிரைல்சுச்சாயெவ் வினை அல்லது பிரைல்சாயெவ் எப்பாக்சினேற்றம் என்ற பெயர்கலாலும் இவ்வினை அழைக்கப்படுகிறது. நிக்கோலசு பிரைல்சுச்சாயெவ் இவ்வினையைக் கண்டறிந்த காரணத்தால் இப்பெயர் சூட்டப்பட்டது. 1909 இல் இவர் பிரைல்சாயெவ் வினையைக் கண்டறிந்தார். இவ்வினையில் பெராக்சி அமிலமாக பரவலாக மெட்டா-குளோரோபெராக்சிபென்சாயிக் அமிலம் பயன்படுத்தப்படுகிறது. ஏனெனில் இவ்வமிலம் நிலைப்புத் தன்மையுடனும் பெரும்பாலான கரிமக் கரைப்பான்களில் கரையக்கூடியதாகவும் உள்ளது. சிடைரின் உடன் பெர்பென்சாயிக் அமிலத்தை வினைபுரியச்செய்து, சிடைரின் ஆக்சைடு உருவாக்கும் வினையை இதற்கு உதாரணமாகக் கூறலாம்.:
# பிரைல்சாயெவ் வினை

## வினைவழிமுறை

வண்ணத்துப்பூச்சி வழிமுறையின் வழியாக பிரைல்சாயெவ் வினை நிகழ்கிறது". பெராக்சைடு மின்னணு கவரியாகவும், ஆல்க்கீன் மின்னணு மிகுபொருளாகவும் இவ்வினையில் பார்க்கப்படுகின்றன. இவ்வினையை மிகவும் அடர்த்தி மிகுந்த வினையாகக் கருதவேண்டும். கீழே கொடுக்கப்பட்ட எண்கள் எளிமை கருதி கொடுக்கப்பட்டவையாகும். O-O சிக்மா சிடார் ஆர்பிட்டலை C-C Pi எலக்ட்ரான்கள் தாக்குவதற்கு வண்னத்துப்பூச்சி வழிமுறை அனுமதிக்கிறது  
.
# ஆனூர் அஸ்திரபுரீசுவரர் கோயில்

**ஆனூர் அஸ்திரபுரீசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.
# ஆனூர் அஸ்திரபுரீசுவரர் கோயில்

## அமைவிடம்

இக்கோயில் காஞ்சீபுரம் மாவட்டத்தில் ஆனூர் என்னுமிடத்தில் அமைந்துள்ளது. பாலாற்றின் கரையில் அமைந்துள்ள இவ்வூர் கல்வெட்டுகளில் அன்னியூர், ஆனியூர், ஆதியூர் என்று பலவாறாக அழைக்கப்படுகின்றன. கடல் மட்டத்திலிருந்து சுமார் 51 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°34'59.2"N, 79°58'22.7"E (அதாவது, 12.583113°N, 79.972977°E) ஆகும்.
# ஆனூர் அஸ்திரபுரீசுவரர் கோயில்

## இறைவன், இறைவி

இக்கோயிலின் மூலவராக அஸ்திரபுரீசுவரர் உள்ளார். இறைவி சௌந்தரவல்லி ஆவார். அர்ச்சுனர் சிவ அஸ்திரம் பெறுவதற்காக பல இடங்களில் தவமிருந்தார். அவ்விடங்களில் இத்தலமும் ஒன்றாகக் கருதப்படுகிறது. இவ்வூரில் அருகே உள்ள மலையை அஸ்திர மலை என்றழைக்கின்றனர். அர்ச்சுனனுக்கு அஸ்திரம் தந்த ஊர் என்பதால் இங்குள்ள இறைவன் அஸ்திரபுரீசுவரர் என்றழைக்கப்படுகிறார். இக்கோயிலில் பிரதோஷம், சிவராத்திரி உள்ளிட்ட விழாக்கள் கொண்டாடப்படுகின்றன.
# ஆனூர் அஸ்திரபுரீசுவரர் கோயில்

## அமைப்பு

கிழக்கு நோக்கி அமைந்துள்ள இக்கோயிலின் முன்பாக குளம் உள்ளது. கோயிலில் பலி பீடமும், நந்தியும் காணப்படுகின்றன. தேவகோஷ்டத்தில் தட்சிணாமூர்த்தி, பிரம்மா, துர்க்கை ஆகியோர் உள்ளனர். வடக்குத் திருச்சுற்றில் சண்டிகேசுவரர் உள்ளார். கோயிலின் சுவரில் விநாயகர், ஜேஷ்டாதேவி சிற்பங்களைக் காணமுடிகிறது.
# ஆனூர் அஸ்திரபுரீசுவரர் கோயில்

## வரலாறு

ஜெயங்கொண்ட சோழ மண்டலத்தில் களத்தூர் கோட்டத்தில் களத்தூர் நாட்டில் ஆனூர் ஆகிய சத்தியாசிரிய குல கால சதுர்வேதி மங்கலம் என்று பெயர் பெற்று இவ்வூர் திகழ்ந்துள்ளது. இங்கிருந்த வேத பாட சாலையில் பயின்ற மாணவர்கள் வேதங்களில் தேர்ச்சி பெற்றிருந்தனர். சிவன் கோயில் திருவம்பங்காட்டு மகாதேவர் என்றும், பெருமாள் கோயில் சித்திரமேழி விண்ணகர் என்றும் அழைக்கப்பட்டது. கம்ப வர்ம பல்லவன், பராந்தக சோழன், ராஜராஜ சோழன், குலோத்துங்க சோழன், மூன்றாம் ராஜராஜ சோழன் ஆகியோர் இத்தல இறைவனைப் போற்றி வழிபாட்டிற்காக கொடை அளித்த செய்திகளைக் கூறுகின்றன.
# காஞ்சிபுரம் இறவாதீசுவரர் கோயில்

**காஞ்சிபுரம் இறவாதீசுவரர் கோயில்** அல்லது **ம்ருத்திஞ்ஜயேஸ்வரர் கோயில் (இறவாத்தானம்)** என்று அறியப்படும் இக்கோயில், மூலவர் அறை (கருவறை), அர்த்த மண்டபம், 16 தூண்களைக் கொண்ட மகாமண்டபம், புறப் பிரகாரம் என நான்கு பிரிவுகளைக் கொண்டுள்ளது. மேலும், பல்லவர்கள் காலத்தியதாக அறியப்படும் இது, காஞ்சிபுரத்திலுள்ள சிவன் கோயில்களில் ஒன்றாகும். இக்கோயில் பற்றிய குறிப்புகள் காஞ்சிப் புராணத்தில் காணப்படுகிறது.
# காஞ்சிபுரம் இறவாதீசுவரர் கோயில்

## வழிபட்டோர்

- வழிபட்டோர்: மார்கண்டேயர், சுவேதன் மற்றும் சாலங்காயன முனிவரின் பேரன்.
# காஞ்சிபுரம் இறவாதீசுவரர் கோயில்

## தல வரலாறு

மார்கண்டேயர், சுவேதன் மற்றும் சாலங்காயன முனிவரின் பேரன் முதலியோர்கள் பிரமனின் அறிவுரைப்படி காஞ்சி நகரத்திற்கு வந்து சிவபெருமானை வழிபட்டு இறப்பு நிலையைக் கடந்துள்ளனர் என்பது தல வரலாறாக உள்ளது.
- மார்கண்டேயர் இத்தலத்தின் இறைவனை வணங்கி வழிபட்டு சிரஞ்சீவி தன்மையைப் பெற்றார்.
- சுவேதன் தனது மரணம் நெருங்கியதை அறிந்து, முனிவர்கள் வழிபாடு செய்த இவ்விறைவனை தானும் வழிபட்டு மரணத்தை வென்றான்.
- சாலங்காயன முனிவரின் பேரனும் இத்தலமடைந்து இவ்விறைவனை மனமார வணங்கி வழிபட்டு தனது இறப்பை கடந்ததோடு அல்லாமல் சிவனுடைய கண்களுக்கு தலைவனுமானான் என்பது தல வரலாறாக உள்ளது.
# காஞ்சிபுரம் இறவாதீசுவரர் கோயில்

## அமைவிடம்

தமிழ்நாட்டிலுள்ள, காஞ்சிபுரம் மாவட்டத்தின் தலைநகரான காஞ்சிபுரத்தில் இக்கோயில் அமைந்துள்ளது. சிவகாஞ்சி என்றழைக்கப்படும், பெரிய காஞ்சிபுரத்தின் தெற்கு பிராந்தியமான கம்மாளத் தெரு (ஜவஹர்லால் தெரு) கடைகோடியில், பச்சை வண்ணர் கோயில் அருகில் இக்கோயில் அமைந்துள்ளது. இது, சென்னை - பெங்களூர் தேசிய நெடுஞ்சாலையிலிருந்து காஞ்சிபுரத்தை இணைக்கும் புறச்சாலையிலும், காஞ்சிபுரம் புதிய இரயில்நிலையம் செல்லும் பிரதானசாலையிலும், மேலும் தமிழ்நாட்டின் தலைநகர் சென்னையிலிருந்து 74 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து தெற்கே 1 கிலோமீட்டர் தொலைவிலும் உள்ளது.
# காஞ்சிபுரம் கூரம் வித்ய வீனித பல்லவ பரமேஸ்வரம் கோயில்

**காஞ்சிபுரம் கூரம் வித்ய வீனித பல்லவ பரமேஸ்வரம் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.
# காஞ்சிபுரம் கூரம் வித்ய வீனித பல்லவ பரமேஸ்வரம் கோயில்

## அமைவிடம்

இக்கோயில் காஞ்சீபுரம் மாவட்டத்தில் காஞ்சிபுரத்திலிருந்து 10 கி.மீ. தொலைவில் கூரம் என்னுமிடத்தில் அமைந்துள்ளது. இக்கோயிலின் தல மரம் வில்வம் ஆகும்.
# காஞ்சிபுரம் கூரம் வித்ய வீனித பல்லவ பரமேஸ்வரம் கோயில்

## இறைவன், இறைவி

இக்கோயிலின் மூலவராக வித்ய வீனித பல்லவ பரமேஸ்வரர் உள்ளார். சிவலிங்கத்தின்மீது பீடம் சதுர வடிவில் உள்ளது. "பரமேசுவரவர்மன் சிறந்த சிவ பத்தன். இவன்தன் பெருநாட்டின் பல பாகங்களில் சிவன் கோவில்களக் கட்டினான்; பலவற்றைப் புதுப்பித்தான். இவன் கூரம் என்ற சிற்றுரில் சிவன்கோவில் ஒன்றைக் கல்லாற்கட்டினான். அதற்கு இவ்வரசன் 'பரமேசுவர மங்கலம்' எனத் தன் பெயர் பெற்ற சிற்றுரை மானியமாக விட்டான். அங்குக் கட்டப்பட்ட கோவில் வித்யா விநீத பல்லவ-பரமேசுரவ க்ருகம் எனப் பெயர்பெற்றது. இக்கோவிலே தமிழகத்து முதற்கற்கோவில் ஆகும்.  
இப்பொழுது பெரிய சிவன் கோவில்களில் நடக்கும் எல்லா வழிபாடுகளும் இவன் காலத்திலும் நடந்து வந்தன என்பதைக் கூரம் பட்டயத்தால் அறியலாம். கோவிலில் பாரதம் சொல்லச் செய்த அரசன் இவன், கூரம் பட்டய முதல் இரண்டு சுலோகங்கள் பரமேச்சுரனை (கடவுளை) வாழ்த்தியுள்ளன."
# காஞ்சிபுரம் கூரம் வித்ய வீனித பல்லவ பரமேஸ்வரம் கோயில்

## விழாக்கள்

பிரதோஷம், மகாசிவராத்திரி, சிவராத்திரி,பௌர்ணமி உள்ளிட்ட விழாக்கள் இங்கு சிறப்பாக நடைபெறுகின்றன.
# அசான் குர்து

**அசான் குர்து** *(Assan Khurd)* என்பது இந்தியாவின் அரியானா மாநிலத்தில் இருக்கும் பானிபத் மாவட்டத்திலுள்ள ஒரு கணக்கெடுப்பில் உள்ள ஊர் ஆகும்.
# அசான் குர்து

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி அசான் குர்து நகரத்தின் மக்கள்தொகை 8064 நபர்கள் ஆகும். இம்மக்கள்தொகையில் 4399 நபர்கள் ஆண்கள் மற்றும் 3665 நபர்கள் பெண்களாவர். இதன்படி ஆண்கள் எண்ணிக்கை 55% நபர்கள் மற்றும் பெண்கள் 45% நபர்கள் ஆகும். இந்நகரத்தின் எழுத்தறிவு சதவீதம் 82% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 59% நபர்கள் ஆண்கள் மற்றும் 41% நபர்கள் பெண்களாவர். அசான் குர்து நகரில் 9% நபர்கள் 6 வயதுக்கு குறைவானவர்களாக உள்ளனர்.
# கன்செபூர்

**கன்செபூர்** *(Kansepur)* என்பது இந்தியாவின் அரியானா மாநிலத்தில் இருக்கும் யமுனாநகர் மாவட்டத்திலுள்ள ஒரு கணக்கெடுப்பில் உள்ள ஊர் ஆகும்.
# கன்செபூர்

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி கன்செபூர் நகரத்தின் மக்கள்தொகை 14983 நபர்கள் ஆகும். இம்மக்கள்தொகையில் 7963 நபர்கள் ஆண்கள் மற்றும் 6980 நபர்கள் பெண்களாவர். இதன்படி ஆண்கள் எண்ணிக்கை 53% நபர்கள் மற்றும் பெண்கள் 47% நபர்கள் ஆகும். இந்நகரத்தின் எழுத்தறிவு சதவீதம் 71% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 77% நபர்கள் ஆண்கள் மற்றும் 65% நபர்கள் பெண்களாவர். கன்செபூர் நகரில் 13% நபர்கள் 6 வயதுக்கு குறைவானவர்களாக உள்ளனர்.
# ஃபராக்பூர்

**ஃபராக்பூர்** *(Farakhpur)* என்பது இந்தியாவின் அரியானா மாநிலத்தில் இருக்கும் யமுனாநகர் மாவட்டத்திலுள்ள ஒரு கணக்கெடுப்பில் உள்ள ஊர் ஆகும்.
# ஃபராக்பூர்

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி ஃபராக்பூர் நகரத்தின் மக்கள்தொகை 8738 நபர்கள் ஆகும். இம்மக்கள்தொகையில் 4704 நபர்கள் ஆண்கள் மற்றும் 4034 நபர்கள் பெண்களாவர். இதன்படி ஆண்கள் எண்ணிக்கை 54% நபர்கள் மற்றும் பெண்கள் 46% நபர்கள் ஆகும். இந்நகரத்தின் எழுத்தறிவு சதவீதம் 74% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 79% நபர்கள் ஆண்கள் மற்றும் 67% நபர்கள் பெண்களாவர். ஃபராக்பூர் நகரில் 13% நபர்கள் 6 வயதுக்கு குறைவானவர்களாக உள்ளனர்.
# பத்தேவியா, ஒல்லாந்தக் கிழக்கிந்தியத் தீவுகள்

ஒல்லாந்தக் கிழக்கிந்தியத் தீவுகளில், **பத்தேவியா** (*Batavia*) அதன் தலைநகரமும், தற்கால சக்கார்த்தாவாக உருவாகிய நகரமும் ஆகும். இக்கால சக்கார்த்தாவைப் போலவே அக்காலத்தில் பத்தேவியா என்பது நகரத்தை மட்டுமோ அல்லது அதனோடிணைந்த சுற்றுவட்டாரப் பகுதிகளையும் சேர்த்தோ குறிக்கலாம்.  
1619 இல், அக்கால சயகார்த்தா நகரை இடித்து உருவாக்கப்பட்ட பத்தேவியா, இரண்டாம் உலகப் போருக்குப் பின்னர் நவீன இந்தோனீசியா உருவாக வழிகோலியது. பத்தேவியா, ஒல்லாந்தக் கிழக்கிந்தியக் கம்பனியின் ஆசிய வணிக வலையமைப்பின் மையமானது.  
}}
# எர்மன் போண்டி

**சர் எர்மன் போண்டி** (*Sir Hermann Bondi*, 1 நவம்பர் 1919 – 10 செப்டம்பர் 2005) ஓர் ஆங்கிலோ-ஆத்திரியக் கணிதவியலாளரும் புறநிலை அண்டவியலாளரும் ஆவார். இவர் பிரெடு ஆயிலுடனும் தாமசு கோல்டுடனும் இணைந்து அண்டத்தின் நிலைத்த நிலை கோட்பாட்டைக் கண்டுபிடித்தமைக்காகப் பெயர்பெற்றவர். இது பெருவெடிப்புக் கோட்பாட்டுக்கான மாற்றுக் கோட்பாடு ஆகும். இவர் பொது சார்பியல் கோட்பாட்டுக்குப் பங்களிப்பு செய்துள்ளார்.
# எர்மன் போண்டி

## இளமை வாழ்க்கை

போண்டி ஆத்திரியாவில் ஒரு மருத்துவருக்கு மகனாகப் பிறந்தார். இவர் வியன்னாவில் வளர்ந்துள்ளார். இங்கு இவர் பள்ளிக்கல்வியைப் பெற்றுள்ளார். இவர் இளமையிலேயே கணித்த்தில் வல்லமை பெற்றிருந்துள்ளார். இவர் ஆபிரகாம் பிரேங்க்லால் ஆர்த்தர் எடிங்டனுக்குப் பரிந்துரைக்கப்பட்டுள்ளார். பிரேங்கல் இவருக்குச் சற்றே விலகிய சுற்றத்தினர் . மேலும் போண்டியின் சுற்ற வலயத்தில் இவர் ஒருவரே கணிதவியலாளராக இருந்தவர். இவர்து தாயார் தன் இளைய மகனை பிரேங்கலுக்கு அறிமுகப்படுத்துவதில் அரிய பங்காற்றியுள்ளார். இது இவருக்கு சொந்த விருப்பத்தை நிறைவேற்றிக்கொள்ளவும் கணிதவியல் தடத்தில் செல்லவும் உதவும் என இவரது தாயார் எண்ணினார். எடிங்டன் இவர் இங்கிலாந்து சென்று கேம்பிரிட்ஜ் டிரினிட்டி கல்லூரியில் கணித்ம் பயில ஆர்வம் ஊட்டினார். எனவே இவர் 1937 இல் கேம்பிரிட்ஜ் வந்துள்ளார். இது இவருக்கு ஆத்திரியச் செமித்திய எதிர்ப்பில் இருந்து தப்பிக்க உதவியுள்ளது. 1938 இல் தம் பெற்றோரின் அவலமான கதியறிந்த இவர் அவர்களை உடனே ஆத்திரியாவை விட்டு கிளம்பும்படி தொலைவரிச் செய்தி அனுப்பியுள்ளார். அதன்படி, அவர்கள் சுவிட்சர்லாந்துக்கு வந்து பின் நியூயார்க்கில் வாழத் தொடங்கியுள்ளனர்.  
இரண்டாம் உலகப் போரின் தொடக்கத்தில் இவர் கனடாவில் உள்ள ஐல் ஆப் மேன் தீவில் அகதியாகச் சென்றார், இவருடன் அங்கே அகதியாகத் தாமசு கோல்டும் மேக்சு பெருட்சும் இருந்துள்ளனர் . போண்டியும் கோல்டும் 1941 இல் விடுவிக்கப்பட்டு, ஆயிலுடன் இராடாரில் அரசு ஆட்சிக் குறிகை நிறுவனத்தில் பணிபுரிந்தனர். இவர் 1946 இல் பிரித்தானியக் குடிமகன் ஆனார்.
# எர்மன் போண்டி

## வாழ்க்கைப்பணி

போண்டி கேம்பிரிட்ஜ் பல்கலைக்கழகத்தில் 1945 முதல் 1954 வரை கணிதவியல் விரிவுரையாளராகப் பணியாற்ரினார். இவர் டிரினிடியின் ஆய்வுறுப்பினராக 1943-9, 1952-4 ஆகிய ஆண்டுகளில் இருந்தார்.  
போண்டி 1948 இல் பிரெடு ஆயில், தாமசு கோல்டு ஆகியோருடன் இணைந்து அண்ட்த்தின் நிலைத்தநிலைக் கோட்பாட்டை உருவாக்கினார். இக்கோட்பாட்டின்படி, புடவி தொடர்ந்து விரிவடையும் அதேநேரத்தில் புதிய விண்மீன்களையும் பால்வெளிகளையும் உருவாக்க தொடர்ந்து நிலையான அடர்த்தியைப் பேண, பொருண்மமும் உருவாகிறது. அண்மையில் பெருவெடிப்புக் கோட்பாட்டின்படியான அண்ட நுண்ணலைக் கதிர்வீச்சுப் பின்னணி கண்டுபிடிக்கப்பட்டதால் இக்கோட்பாடு சற்றே பின்வாங்கியுள்ளது.  
ஈர்ப்புக்க் கதிர்வீச்சின் தன்மையைச் சரியாக உணர்ந்தவர்களில் போண்டியும் ஒருவராவார். இவர் போண்டி கதிர்வீச்சு ஆயங்களையும் போண்டி K கலனத்தையும் போண்டி பொருண்மை விளக்கங்களையும்போண்டி செய்தியையும் அறிமுகப்படுத்தினார். சார்பியல் குறித்துப் பல மீள்பார்வைக் கட்டுரைகளையும் எழுதினார்.இவர் போண்டி விவாதத்தை மக்களிடையே பரப்பினார். இது இரிச்சர்டு பீன்மன் அவர்களால் அறிமுகப்படுத்தப்பட்ட்தாக்க் கருதப்பட்டு வந்த்து. இதன்படி, பொது சார்பியல் கோட்பாடு பொருள்பொதிந்த புறநிலையாக நிலவும் ஈர்ப்புக் கதிர்வீச்சை முன்கணித்தது. இந்த உர்றுதிப்பாடு 1955 வரை விவாத்த்திலேயே இருந்த்து. ஒரு 1947 ஆய்வுக் கட்டுறை இலெமைத்ரே-டோல்மன் பதின்வெளியில் ஆர்வத்தைப் புத்துயிர்ப்புறச் செய்தது.  
இவர் 1947 இல் கணிதவியலாளரும் வானியலாளருமான கிறித்தைன் சுடாக்மனை மணந்தார்;இவர் ஆயிலின் ஆய்வு மாணவர்களில் ஒருவர். இவரும் போண்டியைப் போலவே மாந்தநேய இயக்கத்தில் முனைப்போடு பங்கு பற்றினார். இவர்களுக்கு இரு ஆண்மகவும் மூன்று பெண்மகவும் பிறந்தனர். இவரில் ஒருவர் எடின்பரோ பல்கலைக்கழகப் பெண்ணியப் பரப்புநரான பேராசிரியர் இலிசு போண்டி ஆவார். இவர் தன் 85 ஆம் அகவையில் கேம்பிரிச்ஜில் 2005 இல் இறந்தார். இவரது சாம்பல் கேம்பிரிட்ஜ் அருகே உள்ள ஆங்கிலிசே துறவுமடத்தில் தூவப்பட்ட்து.கிறித்தைன் 2015 இல் இறந்தார்.
# சௌதங்கா மாவட்டம்

**சௌதங்கா மாவட்டம்** (Chuadanga District) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா கோட்டத்தில் அமைந்துள்ளது. வங்காளதேசத்தின் தென்மேற்கில் அமைந்த இம்மாவட்டத்தின் நிர்வாகத் தலைமையிடம் **சௌதங்கா ** நகரம் ஆகும்.
# சௌதங்கா மாவட்டம்

## மாவட்ட எல்லைகள்

சௌதங்கா மாவட்டத்தின் வடகிழக்கில் குஸ்தியா மாவட்டம், தென்கிழக்கில் ஜெனிதக் மாவட்டம், வடமேற்கில் மெகர்பூர் மாவட்டம் மற்றும் தென்மேற்கில் இந்தியாவின் மேற்கு வங்காளத்தின் நதியா மாவட்டம் எல்லைகளாக உள்ளது.
# சௌதங்கா மாவட்டம்

## மாவட்ட நிர்வாகம்

1174.10 சதுர கிலோ மீட்டர் பரப்பளவு கொண்ட சௌதங்கா மாவட்டத்தை நிர்வாக வசதிக்காக ஆலம்தங்கா, சௌதங்கா சதர், ஜிபன்நகர், தமுர்ஹுடா என நான்கு வருவாய் துணை மாவட்டங்களாகப் பிரிக்கப்பட்டுள்ளது.  
மேலும் இம்மாவட்டத்தில் நான்கு நகராட்சி மன்றங்களும், முப்பத்தி இரண்டு கிராம ஒன்றியக் குழுக்களும், 345 வருவாய் கிராமங்களும், 521 கிராமங்களும் உள்ளது.  
இம்மாவட்டத்தின் அஞ்சல் சுட்டு எண் 9000 ஆகும். தொலைபேசி குறியிடு எண் 0761. இம்மாவட்டம் இரண்டு நாடாளுமன்றத் தொகுதிகளைக் கொண்டுள்ளது.
# சௌதங்கா மாவட்டம்

## பொருளாதாரம்

இம்மாவட்டத்தில் நவகங்கா, மதவங்கா, வைரப், குமார், சித்திரா முதலிய ஆறுகள் பாய்வதால் நீர் வளமும், மண் வளமும் மிக்கதாக உள்ளது. இம்மாவட்டத்தில் 894.20 சதுர கிலோ மீட்டர் பரப்பளவில் நெல், சணல், கரும்பு, வெற்றிலை முதலியன பயிரிடப்படுகிறது. இம்மாவட்டத்தில் ஒரு மதுபானத் தொழிற்சாலை செயல்படுகிறது.
# சௌதங்கா மாவட்டம்

## மக்கள் தொகையியல்

1174.10 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 11,29,015 ஆக உள்ளது. அதில் ஆண்கள் 5,64,819 ஆகவும், பெண்கள் 5,64,196 ஆகவும் உள்ளனர். ஆண்டு மக்கள் தொகை வளர்ச்சி விகிதம் 1.13 % ஆக உள்ளது. பாலின விகிதம் 100 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 962 நபர்கள் வீதம் வாழ்கின்றனர். மாவட்ட சராசரி எழுத்தறிவு 45.9% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# சௌதங்கா மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# சௌதங்கா மாவட்டம்

## கல்வி

### கல்வி நிறுவனங்கள்

இம்மாவட்டத்தில் 12 கல்லூரிகளும், 48 உயர்நிலைப் பள்ளிகளும், ஏழு இளையோர் பள்ளிகளும்,
257 அரசு தொடக்கப் பள்ளிகளும், 120 தனியார் தொடக்கப் பள்ளிகளும், ஒரு செவிலியர் பயற்சி மையமும், 63 மதராசாக்களும், ஒரு பல்கலைக்கழகமும் உள்ளது.
# ஜெனிதக் மாவட்டம்

**ராஜ்பாரி மாவட்டம்** (Rajbari District) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா கோட்டத்தில் அமைந்துள்ளது. வங்காளதேசத்தின் மையத்தில் அமைந்த இம்மாவட்டத்தின் நிர்வாகத் தலைமையிடம் **ராஜ்பாரி** நகரம் ஆகும்.
# ஜெனிதக் மாவட்டம்

## மாவட்ட எல்லைகள்

இம்மாவட்டத்தின் வடக்கில் பப்னா மாவட்டம், தெற்கில் மகுரா மாவட்டம் மற்றும் பரித்பூர் மாவட்டங்களும், கிழக்கில் மணிகஞ்ச் மாவட்டமும், குஸ்தியா மாவட்டம் மற்றும் ஜெனிதக் மாவட்டங்களும் மேற்கில் குஸ்தியா மாவட்டம் மற்றும் ஜெனிதக் மாவட்டங்களும் எல்லைகளாக உள்ளது.
# ஜெனிதக் மாவட்டம்

## மாவட்ட நிர்வாகம்

1092.28 சதுர கிலோ மீட்டர் பரப்பளவு கொண்ட மாவட்டத்தை நிர்வாக வசதிக்காக ராஜ்பாரி சதர், கோலோந்தா, பங்க்சா, பாலியாகண்டி, மற்றும் காளகாளி என ஐந்து துணை வருவாய் துணை மாவட்டங்களாகப் பிரிக்கப்பட்டுள்ளது.  
மேலும் இம்மாவட்டத்தில் மூன்று நகராட்சி மன்றங்களும், நாற்பத்தி இரண்டு கிராம ஒன்றியக் குழுக்களும், 720 வருவாய் கிராமங்களும், 967 கிராமங்களும் உள்ளது.  
இம்மாவட்டத்தின் அஞ்சல் சுட்டு எண் 7700 ஆகும். தொலைபேசி குறியிடு 0641 எண் ஆகும் . இம்மாவட்டம் இரண்டு நாடாளுமன்றத் தொகுதிகளைக் கொண்டுள்ளது.  
இம்மாவட்டத்தின் ஆண்டு சராசரி வெப்பம் செல்சியஸ் ஆகவும்; ஆண்டு சராசரி மழைப் பொழிவு 2105 மில்லி மீட்டராகவும் உள்ளது.
# ஜெனிதக் மாவட்டம்

## பொருளாதாரம்

இம்மாவட்டத்தில் பத்மா ஆறு, சந்த்னா ஆறு, சித்திரா ஆறு, ஹோரை ஆறு, கோரை ஆறு, மதுமதி ஆறு, குமார் ஆறு போன்ற வற்றாத ஆறுகள் பாய்வதால், நீர் வளமும் மண் வளமும் கூடியதாக உள்ளது. இங்கு நெல், சணல், கரும்பு, வெங்காயம், பருப்பு வகைகள், பருத்தி, வாழை, தென்னை, வெள்ளைப்பூண்டு, எண்ணெய் வித்துக்கள், பலா, விளாச்சி முதலியன பயிரிடப்படுகிறது.
# ஜெனிதக் மாவட்டம்

## மக்கள் தொகையியல்

1092.28 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 10,49,778 ஆக உள்ளது. அதில் ஆண்கள் 5,19,999 ஆகவும், பெண்கள் 5,29,779 ஆகவும் உள்ளனர். ஆண்டு மக்கள் தொகை வளர்ச்சி விகிதம் 0.97% ஆக உள்ளது. பாலின விகிதம் 98 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 961 நபர்கள் வீதம் வாழ்கின்றனர். மாவட்ட சராசரி எழுத்தறிவு 52.3% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# ஜெனிதக் மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# பத்தேவியாக் கோட்டை

**பத்தேவியாக் கோட்டை** என்பது, இன்றைய சக்கார்த்தாவில் சிலிவுங் ஆற்றுக் கழிமுகத்தருகே இருந்த ஒரு கோட்டை. இக்கோட்டை, ஒல்லாந்தக் கிழக்கிந்தியக் கம்பனியின் ஆசியாவுக்கான தலைமை நிர்வாக மையமாக விளங்கியது. கிழக்கிந்தியத் தீவுப் பகுதியில் ஒல்லாந்தக் கிழக்கிந்தியக் கம்பனியின் அதியுயர் அதிகாரியும், கிழக்கிந்தியா தொடர்பான விடயங்களில் முடிவெடுக்கும் அதிகாரம் கொண்ட கிழக்கிந்திய சபையின் தலைமைப் பொறுப்பில் இருந்தவருமான ஆளுனர் நாயகத்தின் வதிவிடமும் இக்கோட்டையிலேயே இருந்தது.
# பத்தேவியாக் கோட்டை

## வரலாறு

ஒல்லாந்தக் கிழக்கிந்தியக் கம்பனியின் முதல் ஆளுனர் நாயகம் பீட்டர் போத், கம்பனியின் வணிக நிலை ஒன்றை அமைப்பதற்காக 2,500 சதுர வாடெம் (10,000 சதுர யார்)  
யான் பீட்டர்சூன் கோயென் பதவியேற்ற பின்னர் புதிய கட்டிடங்களைக் கட்டி வணிக நிலையை விரிவாக்கியதுடன் அக்கட்டிடங்களைச் சுற்றி 9 அடி உயரமும் 6 - 7 அடிகள் தடிப்பும் கொண்ட கற்சுவர் எழுப்பி ஒரு சதுரமான கோட்டை ஆக்கியதுடன், அதில் பீரங்கிகளையும் பொருத்தினான். இது சக்கார்த்தாக் கோட்டை என அறியப்பட்டது. இவ்விடயத்தில் சயவிக்கார்த்தாவுக்கும், ஒல்லாந்தருக்கும் இடையே முறுகல்நிலை ஏற்பட்டுப் பிரித்தானியரின் உதவியுடன் ஒல்லாந்தரை வெளியேற்ற சயவிக்கார்த்தா முயன்றான். சயவிக்கார்த்தாவின் மேலரசான பன்டென் சுல்தானகம், முன் அனுமதியின்றிப் பிரித்தானியருடன் நட்புறவு உடன்படிக்கை ஏற்படுத்தியதற்காகச் சயவிக்கார்த்தாவைப் பதவியில் இருந்து அகற்ற முயன்றது. இது ஒல்லாந்தரின் நிலையை வலுப்படுத்தியது. தொடர்ந்து 1619 மார்ச்சில் பெரிய புதிய கோட்டையொன்றைக் கட்டுவதற்கான திட்டம் உருவானது. பழைய சக்கார்த்தக் கோட்டையை விட இது ஒன்பது மடங்கு பெரியது. 1619 இல் சயகார்த்தாவை இடித்து அழித்த கோயென் மக்களையும் அவ்விடத்தில் இருந்து துரத்திவிட்டான். அவ்விடமும் புதிய திட்டத்தின் ஒரு பகுதி ஆகியது. 1621ல் புதிய கோட்டைக்கும், வணிக மையத்துக்கும் "பத்தேவியா" என்னும் பெயர் வழங்கப்பட்டது.  
சக்கார்த்தாக் கோட்டைக்குச் சற்றுக் கிழக்கில் புதிய கோட்டையின் கட்டுமான வேலைகள் 1620 இல் தொடங்கின. கட்டுமானப் பொருட்களின் தட்டுப்பாடு காரணமாக புதிய கோட்டை வேலைகள் நீண்டகாலம் நடைபெற்றன. கொஞ்சம் கொஞ்சமாகப் பழைய சக்கார்த்தாக் கோட்டை புதிய கோட்டைக்குள் அடங்கியது. 1627க்கும் 1632க்கும் இடைப்பட்ட காலத்தில் பழைய கோட்டை இடிக்கப்பட்டது.  
அந்தோனியோ வான் டியெமெனின் பதவிக் கால முடிவில் கோட்டை அது இறுதிவரை கொண்டிருந்த வடிவத்தையும் ஒழுங்கமைப்பையும் பெற்றுவிட்டது. எனினும், சுவர்களுக்குள் மாற்றங்கள் தொடர்ச்சியாக இடம்பெற்றன. அதேவேளை பத்தேவியாவின் கடற்கரையும் மாற்றம் அடைந்துகொண்டிருந்தது. பத்தேவியாக் கோட்டை தாழ்வான கரையோரச் சமவெளிப் பகுதியில் இருந்ததால் கால்வாய்களில் நீர் ஒடமுடியாமல் இருந்தது. கடற்கரையோரத்தில் வண்டல்மண் படிவு ஏற்பட்டது. இந்த மண்படிவு காரணமாக தொடக்கத்தில் கடற்கரையில் இருந்த கோட்டை 18 ஆம் நூற்றாண்டின் இறுதிப் பகுதியில் கரையில் இருந்து 2 கிலோமீட்டர்கள் உள்ளே இருந்தது. கடற்பெருக்குக் காலங்களில் கடல் நீருடன் வரும் நகரின் கழிவுகளும், நச்சுத்தன்மை கொண்ட ஜெலி மீன்களும் கடற்கரையை மூடிக்கிடந்தன. கடல்நீர் வடிந்த பின்னர் ஆங்காங்கே கடல் நீர் தேங்கி நின்றது. அப்பகுதி மண்ணிலிருந்து கிளம்பும் நச்சு ஆவிகள் நோயைப் பரப்புவதாக பத்தேவியா மக்கள் நம்பினர். மாசடைந்த கால்வாய்கள், தேவாலய வளாகங்கள், தரக்குறைவான குடிநீர் என்பனவும் பத்தேவியாவின் சரிவுக்குக் காரணமாக அமைந்தன.  
1751 இல் கோட்டையின் நிலப்பக்க மதிலும், வாயிலும் உடைக்கப்பட்டு கோட்டை முன்னுள்ள வெளிக்குத் திறந்துவிடப்பட்டது. 1756 இல் கடற்பக்க மதில் திருத்திக் கட்டப்பட்டது. இந்தக் காலப்பகுதியில் பத்தேவியாவின் சுகாதாரக் குறைவு காரணமாக மக்கள் சுத்தமான, நகரின் தென் பகுதிக்கு இடம் பெயரலாயினர். 1809 இல் நிர்வாக மையமும் தென்பகுதிக்கு மாற்றப்பட்ட பின்னர் கோட்டையை இடிக்கத் தொடங்கினர். கோட்டையின் கற்கள் டயென்டெல் மாளிகை கட்டுவதற்குப் பயன்பட்டன. கோட்டை இருந்த இடத்தில் தொழிற்சாலைகளும், களஞ்சியசாலைகளும் கட்டப்பட்டன.
# பத்தேவியாக் கோட்டை

## அமைப்பு

முழுமையாக இருந்த நிலையில் பத்தேவியாக் கோட்டை சதுர வடிவம் கொண்டது. நான்கு மூலைகளிலும் அம்புத்தலை வடிவக் கொத்தளங்கள் இருந்தன. இவற்றுக்கு விலை உயர்ந்த மணிகளின் பெயர்கள் இடப்பட்டிருந்தன. கலி பெசாரை நோக்கியிருந்த வடமேற்குக் கொத்தளம் முத்தின் பெயரால் அழைக்கப்பட்டது. "எருமை வயல்" பகுதியை நோக்கிய வடகிழக்குக் கொத்தளத்துக்கு வைரத்தின் பெயர் இடப்பட்டது. தென்மேற்குக் கொத்தளம் நீலக்கல்லின் பெயர் பெற்றது. தென்கிழக்குக் கொத்தளம் மாணிக்கத்தின் பெயரிட்டு அழைக்கப்பட்டது. இவ்வாறான தனித்துவமான பெயர்கள் காரணமாக பத்தேவியா மலே மொழியில் "வைர நகரம்" எனப் பொருள்படும் "கோட்டா இந்தான்" என்னும் பெயரிட்டு அழைக்கப்பட்டது. கொத்தளங்கள் மண் நிரப்பி அமைக்கப்பட்டவை வெளியில் முருகைக் கற்களால் மூடப்பட்டிருந்தன. வடக்கு - தெற்கு அச்சு வழியாகக் கோட்டை 290 டிரெடென்கள் நீளமும், கிழக்கு - மேற்கு அச்சு வழியாக 274 டிரெடென்கள் அகலமும் கொண்டது. 17 ஆம் நூற்றாண்டில் பத்தேவியாவுக்குச் சென்ற பயணிகள் கோட்டை பெரியதும், பலம் வாய்ந்ததும் எனக் குறிப்பிட்டுள்ளனர்.  
கோட்டைக்கு உள்ளே பல்வேறு நிர்வாகக் கட்டிடங்களும், முற்றங்களும் இருந்தன. 17 ஆம் நூற்றாண்டில் கோட்டை 15 பீரங்கிகளாலும், ஐந்து முதல் ஆறு படைப்பிரிவுகளைச் சேர்ந்த வீரர்களாலும் பாதுகாக்கப்பட்டது.
# ராஜ்பாரி மாவட்டம்

**ராஜ்பாரி மாவட்டம்** (Rajbari District) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் டாக்கா கோட்டத்தில் அமைந்துள்ளது. வங்காளதேசத்தின் மையத்தில் அமைந்த இம்மாவட்டத்தின் நிர்வாகத் தலைமையிடம் **ராஜ்பாரி** நகரம் ஆகும்.
# ராஜ்பாரி மாவட்டம்

## மாவட்ட எல்லைகள்

இம்மாவட்டத்தின் வடக்கில் பப்னா மாவட்டம், தெற்கில் மகுரா மாவட்டம் மற்றும் பரித்பூர் மாவட்டங்களும், கிழக்கில் மணிகஞ்ச் மாவட்டமும், குஸ்தியா மாவட்டம் மற்றும் ஜெனிதக் மாவட்டங்களும் மேற்கில் குஸ்தியா மாவட்டம் மற்றும் ஜெனிதக் மாவட்டங்களும் எல்லைகளாக உள்ளது.
# ராஜ்பாரி மாவட்டம்

## மாவட்ட நிர்வாகம்

1092.28 சதுர கிலோ மீட்டர் பரப்பளவு கொண்ட மாவட்டத்தை நிர்வாக வசதிக்காக ராஜ்பாரி சதர், கோலோந்தா, பங்க்சா, பாலியாகண்டி, மற்றும் காளகாளி என ஐந்து துணை வருவாய் துணை மாவட்டங்களாகப் பிரிக்கப்பட்டுள்ளது.  
மேலும் இம்மாவட்டத்தில் மூன்று நகராட்சி மன்றங்களும், நாற்பத்தி இரண்டு கிராம ஒன்றியக் குழுக்களும், 720 வருவாய் கிராமங்களும், 967 கிராமங்களும் உள்ளது.  
இம்மாவட்டத்தின் அஞ்சல் சுட்டு எண் 7700 ஆகும். தொலைபேசி குறியிடு 0641 எண் ஆகும் . இம்மாவட்டம் இரண்டு நாடாளுமன்றத் தொகுதிகளைக் கொண்டுள்ளது.  
இம்மாவட்டத்தின் ஆண்டு சராசரி வெப்பம் செல்சியஸ் ஆகவும்; ஆண்டு சராசரி மழைப் பொழிவு 2105 மில்லி மீட்டராகவும் உள்ளது. கோடைக்கால அதிகபட்ச வெப்பம் 35.8° செல்சியஸ் ஆகவும், குளிர்கால குறைந்தபட்ச வெப்பம் 12.6° செல்சியஸ் ஆக உள்ளது
# ராஜ்பாரி மாவட்டம்

## பொருளாதாரம்

இம்மாவட்டத்தில் பத்மா ஆறு, சந்த்னா ஆறு, சித்திரா ஆறு, ஹோரை ஆறு, கோரை ஆறு, மதுமதி ஆறு, குமார் ஆறு போன்ற வற்றாத ஆறுகள் பாய்வதால், நீர் வளமும் மண் வளமும் கூடியதாக உள்ளது. இங்கு நெல், சணல், கரும்பு, வெங்காயம், பருப்பு வகைகள், பருத்தி, வாழை, தென்னை, வெள்ளைப்பூண்டு, எண்ணெய் வித்துக்கள், பலா, விளாச்சி முதலியன பயிரிடப்படுகிறது.
# ராஜ்பாரி மாவட்டம்

## மக்கள் தொகையியல்

1092.28 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 10,49,778 ஆக உள்ளது. அதில் ஆண்கள் 5,19,999 ஆகவும், பெண்கள் 5,29,779 ஆகவும் உள்ளனர். ஆண்டு மக்கள் தொகை வளர்ச்சி விகிதம் 0.97% ஆக உள்ளது. பாலின விகிதம் 98 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 961 நபர்கள் வீதம் வாழ்கின்றனர். மாவட்ட சராசரி எழுத்தறிவு 52.3% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# ராஜ்பாரி மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# ஜேம்சு பிராட்லே

**ஜேம்சு பிராட்லே (James Bradley)** (மார்ச்சு 1693 - 13 ஜூலை 1762)ஓர் ஆங்கிலேய வானியலாளரும் அரசு கழக ஆய்வுறுப்பினரும் ஆவார். இவர் 1742 இல் இருந்து எட்மண்டு ஆல்லேவுக்குப் பின்னர் அரசு வானியலாளராக இருந்துள்ளார் . இவர் வானியலில் இரு கண்டுபிடிப்புகளான ஒளிப்பிறழ்வு (1725–1728), புவித் தலையாட்டம் (1728–1748) ஆகிய கண்டுபிடிப்புகளுக்காகப் பெயர்பெற்றவர். இந்த இருகண்டுபிடிப்புகளும் அந்நூற்றாண்டின் மதிநுட்பமும் உயர்பயனும் மிக்க கண்டுபிடிப்புகளாக வானியல் வரலாற்று ஆசிரியரும் கணிதவியல் வானியலாளரும் பாரிசு வான்காணக இயக்குநரும் ஆகிய ழீன் பாப்திசுத்தே ஜோசப் தெலாம்பர், தனது 18 ஆம் நூற்றாண்டு வானியல் வரலாற்று நூலில் (1821) குறிப்பிடுகிறார். ஏனெனில், பிராட்லேவின் இந்த இரண்டு கண்டுபிடிப்புகள் தாம் புத்தியல் வானியலைத் துல்லியமாக்கியவை. இந்த இருசேவைகள் பிராட்லேவுக்கு இப்பார்க்கசுவுக்கும் கெப்ளருக்கும் பின்னால் வந்த எக்காலத்திலும் எந்நாட்டிலும் தோன்றிய எவரினும் மிகப்பெரும் வானியலாளராக புகழ் ஈட்டித் தந்தது. .
# ஜேம்சு பிராட்லே

## வாழ்க்கை

பிராட்லே 1693 மார்ச்சில் வில்லியம் பிராட்லேவுக்கும் ஜேன் பவுண்டுக்கும் மகனாக கிளவுசுசெசுடெர்சயரில் செல்டென்காமுக்கு அருகில் இருந்த செர்போர்னில் பிறந்தார். இவர் நார்த்லீச்சில் உள்ள வெசுட்டுவுடு இலக்கணப் பள்ளியில் படித்தார். இவர் 1711 மார்ச்சு 15 இல் ஆக்சுபோர்டு பால்லியோல் கல்லூரியில் சேர்ந்தார். அங்கு இவர் கலை இளவல் பட்டமும் கலை முதுவர் பட்டமும் முறையே 1714 இலும் 1717 இலும் பெற்றுள்ளார். இவரது மாமனும் திறம்வாய்ந்த வானியலாளருமான ஜேம்சு பவுண்டு அவர்களின் தனிப்பயிற்சி வழியாக் இவர் தனது முதல் நோக்கீடுகளை எசக்சில் உள்ள வான்சுடீடு காணகத்தில் செய்துள்ளார். இவர் 1718 நவம்பர் 6 இல் அரசு கழகத்தின் ஆய்வுறுப்பினராகத் தேர்வு பெற்றார்.  
அடுத்த ஆண்டு இவர் பிரிட்சுடோக்கின் விகார் ஆக ஆணையைப் பெற்றார். வேல்சில் ஒரு சிறுவீடும் இவரது நண்பரான சாமுவேல் மோலினியூக்சு வாங்கித் தந்தார். இவர் 1721 இல் ஆக்சுபோர்டு பல்கலைக்கழகத்தில் சவிலியன் வானியல் கட்டில் தகைமை கிடைத்ததும் இக்கடமைகளில் இருந்து விடுபட்டு அங்கு சேர்ந்தார். அங்கு செய்முறை மெய்யியலில் உயர்விரிவுரையாளராக 1729 முதல் 1760 வரை இருந்தபோது, ஆழ்சுமோலியன் அருங்காட்சியகத்தில் 79 விரிவுரைகள் ஆற்றியுள்ளார்.  
பிராட்லே 1742 இல் எட்மண்டு ஆல்லேவுக்குப் பின் அரசு வானியலாளராக அமர்த்தப்பட்டார்; இவரது புகழால் வெற்றிகரமாக கருவிகள் வாங்க 1,000பவுண்டுகளைப் பெற்றுள்ளார்; 8 அடி கால்வட்டக் கோணம் இவருக்காக ஜான்பர்டு எனும் வானியலாளரால் 1750 இல் கட்டித் தரப்பட்டது. இவர் கிரீன்விச்சில் ஏராளமான வானியல் கருவிகளை வானியலைச் சீர்திருத்தும் நோக்கில் திரட்டிவிட்டார்.ஆண்டுக்கு 250 பவுண்டு கிரவுன் ஓய்வூதியமும் இவருக்கு 1752 இல் வழங்கப்பட்டது.  
ஒன்பது ஆண்டுகளுக்குப் பின் உடல்நலமின்மையால் ஓய்வு பெற்று கிளவுசெசுடெர்சயரில் உள்ள சால்போர்டில் சாட்சுவோல்டு எனுமிடத்தில் தங்கியிருந்தார். அப்போது ஆக்சுபோர்டின் டேனியல் இலைசன்சு எனும் மருத்துவரின் கவனிப்பிலும் ஊரில் இருந்த மருத்துவரின் தொடர்கவனிப்பிலும் இருந்துள்ளார். இவர் 1762 ஜூலை 13 இல் சுகிவெரால்சு வீட்டில் இறந்தார். இவர் கிளவுசெசுடெர்சயரில் இருந்த மின்சின்காம்ப்டன் புனித டிரினிடி பேராயத்தில் அடக்கம் செய்யப்பட்டார் in Gloucestershire.
# யோகான் எலர்ட் போடே

**யோகான் எலர்ட் போடே** (*Johann Elert Bode*, ; 19 சனவரி 1747 – 23 நவம்பர் 1826) ஒரு செருமானிய வானியலாளர் ஆவார். இவர் தித்தியசு- போடே விதியை மீள்வடிவமைத்து பரவலாக்கியவர் ஆவார். போடே யுரேனசின் வட்டணையை அறுதியிட்டு அதற்குப் பெயரும் இட்டார்.
# யோகான் எலர்ட் போடே

## வாழ்வும் பணியும்

போடே அம்பர்கில் பிறந்தார். இவர் இளமையில் கண் நோய் தாக்கவே, தன் வலது கண்ணை இழந்தார்; தொடர்ந்து கண்சிக்கல்கள் இவரை வாழ்நாள் முழுதும் வாட்டின.  
இளமையில் இவரது கணித்த் திறமை இவரை யோகான் பூசுச்சுக்கு அறிமுகப்படுத்தி, போடே அவரது நூலகத்தைப் பயன்படுத்த உதவியது.  
இவர் 1766 ஆகத்து 5 இல் நிகழ்ந்த சூரிய ஓளிமறைப்பைப் பற்றி இவர் எழுதிய குறுங்கட்டுரையின் வெளியீட்டோடு இவரது பணி தொடங்கியது. அடுத்து இவரது வானியல் குறித்த எளிய நூலாகிய *Anleitung zur Kenntniss des gestirnten Himmels* (1768, 10th ed. 1844) வெளியிடப்படவே,, அதுகண்ட வெற்றியால் இவரை யோகான் ஈன்றிச் இலாம்பர்ட் பெர்லினுக்கு அழைக்க வைத்ததுஅப்போது இவருக்கு மேம்பட்ட திட்ட்த்தினால் கணிக்கும் களப்பணி இலாம்பர்ட்டால் தரப்பட்டது. அங்கு இவர் 1774 இல் பெயர்பெற்ற *Astronomisches Jahrbuch* எனும் இதழின் 51 தொகுதிகளை ஆண்டுக்கு ஒன்றாகத் தொகுத்து வெளியிட்டார்.  
இவர் 1786 இல் பெர்லின் வான்கானகத்தின் இயக்குநரானார். இப்பணியில் இருந்து இவர் 1825 இல் ஓய்வு பெற்றார். இதற்கு மாற்று முன்மொழிவுகளும் வந்தன. என்றாலும், போடேவின் பரிந்துரையே பரவலாக இறுதியான பயன்பாட்டில் ஏற்கப்பட்டது. என்றாலும், பிரித்தானிய நாவாய் வழிகாட்டி அலுவலகம் மிகவும் புகழ்பெற்று 1850 இல் *ஜார்ஜியம் சைடசு* எனும் பெயரை *யுரேனசு* என மாற்றும் வரை காத்திருக்க வேண்டியதாயிற்று.  
போடேவின் சமகால அரசு கல்விக்கழகப் பணியாளரான மார்ட்டிக் கிளாப்பிரோத்து 1789 இல், போடே பெயரை, புதிதாகக் கண்டுபிடிக்கப்பட்ட கோளுக்கும்(யுரேனசுக்கும்) தன் கண்டுபிடிப்பான தனிமத்துக்கும் (யுரேனியத்துக்கும்), போடேவின் மீதுள்ள ஆர்வ மேலீட்டால், வைக்க விரும்பியுள்ளார்.[37]  
இவர் 1787 முதல் 1825 வரை Astronomisches Rechen-Institut எனும் நிறுவனத்தின் இயக்குநராக இருந்தார். இவர் 1794 இல்சுவீடன் அரசு வானியல் கழகத்தின் அயல்நாட்டு உறுப்பினராகத் தேர்வானார். இவர் 1789 ஏப்பிரலில் அரசு கழகத்தின் உறுப்பினராகத் தேர்ந்தெடுக்கப்பட்டார்.  
போடே தன் 79 ஆம் அகவையில் 1826 நவம்பர் 23 இல் இறந்தார்.
# யோகான் எலர்ட் போடே

## தேர்ந்தெடுத்த எழுத்துகள்

- 1768 (10th ed. 1844) *Anleitung zur Kentniss des Gestirnten Himmels* ( புகழ்பெற்ற போடே எழுத்துகள். இதில் இவர் போடே விதியைக் குறிப்பிடுகிறார்.)
- 1774-1957 *Berliner Astronomisches Jahrbuch für 1776-1959* ( வானியல் ஆண்டுக் கையேடு, பெர்லின் பல்கலைக்கழகம்.)
- 1776 *Sammlung astronomischer Tafeln* (3 vols.)
- 1776 (3rd ed. 1808) *Erläuterung der Sternkunde*, இது விண்மீன்குழுக்களுக்கும் அவற்றின் கதைகளுக்குமான அறிமுக நூல்; இது பத்துமுறைக்கும் மேல் அச்சிடப்பட்டது
- 1782 *Vorstellung der Gestirne ... des Flamsteadschen Himmelsatlas* ( ழீன் போர்ட்டின் வெளியிட்ட ஜான் பிளேம்சுட்டீடின் சிறுவிண்மீன்களின் அட்டவணையை போடே திருத்தி, விரிவாக்கிய பதிப்பு.)
:: *Verzeichniss* ( மேற்கூறிய விண்மீன்களுடன், இது பிளேம்சுட்டீடு, யோகான்னெசு எவலியசு, தோபியாசு மேயர், தெ லா கைலி, சார்லசு மெசியர், இலெ மோன்னியர், தார்க்குவேர், போடே ஆகியோர் நோக்கீடுகள் செய்த 5,058 விண்மீன்களை உள்ளடக்கிய அட்டவனையாகும்.)
- 1801 *Uranographia sive Astrorum Descriptio* ( இருபது செம்புத்தட்டுகளால் விளக்கப்பட்ட பெரிய விண்மீன்களின் அட்டவணை.)
::*Allgemeine Beschreibung und Nachweisung der Gestirne* ( இது 17,240 விண்மீன்களின் பட்டியல் உள்ள விண்மீன் அட்டவணை.)
இவரது நூல்கள் செருமனியில் வானியல் சுவையைப் பரப்பின.
# எர்னெசுட்டு வில்லியம் பிரவுன்

**எர்னெசுட்டு வில்லியம் பிரவுன்** (*Ernest William Brown*, 29 நவம்பர் 1866 – 22 சூலை 1938) ஓர் ஆங்கிலேயக் கணிதவியலாளரும் வானியலாளரும் ஆவார். இவர் தன் வாழ்நாலின் பெரும்பகுதியை அமெரிக்காவிலேயே கழித்தார். இவர் இயல்பாக 1923 இல் அமெரிக்க குடிமகனாகவும் ஆனார்.  
இவரது வாழ்நாள் பணி நிலா இயக்கமும் நிலாக் கோட்பாடும் ஆகும், இவர் மிகவும் துல்லியமான நிலாப் பட்டியல்களைத் தொகுத்தார். இவர் கோள்களின் இயக்கங்களையுமாய்வு செய்தார். திராயிய குறுங்கோள்களின் வட்டணைகளையும் கணக்கிட்டார்.
# எர்னெசுட்டு வில்லியம் பிரவுன்

## வாழ்வும் பணியும்

பிரவுன் இங்கிலாந்தில் இருக்கும் கிங்சுடன் அல் எனும் இடத்தில் பிறந்தார். இவர் வில்லியத்துக்கும் மார்ட்டின் எனப்பட்ட எம்மாவுக்கும் பிரந்த நால்வரில் இரண்டாமவர். இவரது த்ந்தையார் முதலில் உழவராக இருந்து பின்னர் மரவணிகரானார். இவரது தாயாரும் தம்பியும் 1870 இல் காய்ச்சலில் இறந்தனர். அப்போது இவருக்கு 4 அகவையும் ஆகவில்லை. இவரும் இரு அக்காவும் தங்கையும் மணமாகாத அத்தையால் ஐந்து ஆண்டுகள் (தந்தைக்கு மறுமணம் ஆகும்வரை) வளர்க்கப்பட்டனர்.
# எர்னெசுட்டு வில்லியம் பிரவுன்

## வாழ்வும் பணியும்

### கல்வியும் தொடக்கநிலைப் பணியும்

இவர் எர்ட்போர்டுசயரில் இருக்கும் டாட்டெரிட்ஜ் பார்க் பள்ளியில் கல்வி பயின்றார், இது இப்போது டோர்செட் அவுசு பள்ளியின் ஒருபகுதியாக உள்ளது. Hull and East Riding College . பள்ளி முடிந்த்தும், இவர் கேம்பிரிட்ஜ் கிறிஸ்து கல்லூரியில் சேர்ந்தார்.அங்கு இவர் தகவுறு முதல்வகுப்பில் பட்டம் பெற்றுள்ளார். மேலும் இவர் கேபிரிட்ஜ் பல்கலைக்கழகத்திலேயே ஆறாம் விரேங்கிலர் கணித்த் தகுதியுடன் 1887 இல் பட்டம் பெற்றார். அங்கேயே இவர் பட்டமுதுவர் கல்வியும் ஜார்ஜ் ஓவர் டார்வின் வழிகாட்டுதலின்கீழ் தொடர்ந்துள்ளார். 1888 ஆம் ஆண்டு கோடையில் டார்வின் இவரை நிலாக் கோட்பாடு சார்ந்த ஜார்ஜ் வில்லியம் கில்லின் ஆய்வைப் படிக்கச் சொன்னார் . இது பிரவுனின் முழு வாழ்நாள் ஆய்வுப் போக்கையும் தீர்மானித்தது.  
இவர் 1889 இல் கிறிஸ்து கல்லூரியின் ஆய்வுறுப்பினர் ஆக்கப்பட்டார். மேலும் அதே ஆண்டில் இவர் அரசு வானியல் கழக உறுப்பினராகவும் தேர்வு செய்யப்பட்டார். இவர் தன் முதுவர் பட்ட்த்தை 1891 இல் பெற்ரார். பின் கேம்பிரிட்ஜில் இருந்து வெளியேறி, பென்சில்வேனியாவில் இருக்கும் ஏவர்போர்டு கல்லூரியில் கணிதவியல் பயிற்றுநராகச் சேர்ந்தார். இங்கு இவர் படிப்படியாக உயர்ந்து 1893 இல் கணிதவியல் பேராசிரியர் ஆனார். என்றாலும் இவர் ஒவ்வோராண்டு கோடையிலும் கேம்பிரிட்ஜுக்கு வந்து இவரது முன்னாள் பயிற்றுநரான டார்வினுடன் தங்குவார்.
# எர்னெசுட்டு வில்லியம் பிரவுன்

## தகைமை

### விருதுகள்

- ஆடம்சு பரிசு (1907)
- அரசு வானியல் கழகப் பொற்பதக்கம் (1907)
- புரூசு பதக்கம் (1920)
- ஜேம்சு கிரெய்கு வாட்சன் பதக்கம் (1936)
# எர்னெசுட்டு வில்லியம் பிரவுன்

## தகைமை

### இவர் பெயர் இடப்பட்டவை

- நிலாவில் உள்ள ஒரு குழிப்பள்ளம் பிரவுன் குழிப்பள்ளம் என இவர் பெயரால் அழைக்கப்படுகிறது
- குறுங்கோள் 1643 பிரவுன்
- பிரவுன் நிலாவிருப்பு எண்
# முத்துப்பேட்டை தர்கா

**முத்துப்பேட்டை தர்கா** என்பது இந்திய மாநிலமான தமிழ்நாட்டில் திருவாரூர் மாவட்டத்தில் உள்ள முத்துப்பேட்டை நகரில் உள்ள தர்கா ஆகும். இங்கு ஹழரத் ஷைக் தாவூத் காமில் ஒலியுல்லாஹ் எனும் இசுலாமிய சூபி ஞானி அடக்கம் செய்யப்பட்டுள்ளார்.
# முத்துப்பேட்டை தர்கா

## வரலாறு

இந்த தர்கா இந்திய துணைக்கண்டத்தின் சுமார் ஆயிரம் வருடங்கள் மிகப்பழமையான
தர்கா ஆகும். இது இஸ்லாமிய கட்டுமான முறைகளின்படி கட்டப்பட்டதாகும். சமூக சம உரிமை, பாகுபாடின்மை இன்றி முத்துப்பேட்டை தர்காவிற்கு அனைத்து சமுதாய மக்களும் வருகை தருகின்றனர். இது ஜம்பவனோடை தர்கா எனவும் அழைக்கப்படுகிறது.
# முத்துப்பேட்டை தர்கா

## கந்தூரி விழா

மத ஒற்றுமைக்கு எடுத்துக்காட்டாக இந்த தர்கா உள்ளது. இங்கு கந்தூரி விழா ஒவ்வொரு ஆண்டும் சிறப்பாக நடைபெறும்.
# வேலூர் வசிஷ்டேசுவரர் கோயில்

**வேலூர் வசிஷ்டேசுவரர் கோயில்** தமிழ்நாட்டில் வேலூர் மாவட்டத்தில் உள்ள சிவன் கோயிலாகும்.
# வேலூர் வசிஷ்டேசுவரர் கோயில்

## அமைவிடம்

இக்கோயில் வேலூர் மாவட்டத்தில் வேப்பூர் என்னுமிடத்தில் அமைந்துள்ளது. இவ்வூரில் வேப்ப மரங்கள் நிறைந்திருப்பதால் வேம்பூர் என அழைக்கப்பட்டு, பின்னர் வேப்பூர் என்றானது. கடல் மட்டத்திலிருந்து சுமார் 193 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°55'00.0"N, 79°18'11.1"E (அதாவது, 12.916872°N, 79.303079°E) ஆகும்.
# வேலூர் வசிஷ்டேசுவரர் கோயில்

## இறைவன், இறைவி

இக்கோயிலின் மூலவராக வசிஷ்டேசுவரர் உள்ளார். சப்த ரிஷிகளில் ஒருவரான வசிஷ்டர் இங்கு தங்கி இங்குள்ள இறைவனை வழிபட்டதால் இவர் வசிஷ்டேசுவரர் என்றழைக்கப்படுகிறார். சிவன் இங்கு வசிஷ்டருக்கு ஜோதி வடிவில் காட்சி தந்ததாகக் கூறுகின்றனர். இறைவி பாலகுஜாம்பிகை ஆவார்.
# வேலூர் வசிஷ்டேசுவரர் கோயில்

## வரலாறு

இறைவி தனி சன்னதியில் உள்ளார். சிவனின் சன்னதியில் வசிஷ்டர் சிவனை வணங்கிய நிலையில் உள்ளார். இவருக்கு பூசை செய்த பினனர் சிவனுக்கு பூசை செய்கிறார்கள். சரபேசுவரர், சப்த மாதர், செல்வ விநாயகர், காசி விசுவநாதர், அகோர வீரபத்திரர், கால பைரவர் ஆகியோரின் சன்னதிகள் உள்ளன.இக்கோயிலிலுள்ள வள்ளி தெய்வானையுடன் கூடிய சுப்பிரமணியரைப் போற்றி அருணகிரியார் பாடியுள்ளார்.
# வேலூர் வசிஷ்டேசுவரர் கோயில்

## விழாக்கள்

சிவராத்திரி, பௌர்ணமி, ஆவணி வளர்பிறை பஞ்சமி உள்ளிட்ட விழாக்கள் இங்கு சிறப்பாக நடைபெறுகின்றன. மகாளய பட்சம் மற்றும் அமாவாசை போன்ற நாள்களில் இறைவனுக்கு சிறப்பு பூசை நடைபெறுகிறது.
# வன்னிவேடு அகத்தீசுவரர் கோயில்

**வன்னிவேடு அகத்தீசுவரர் கோயில்** என்பது தமிழ்நாட்டில் இராணிப்பேட்டை மாவட்டத்தில் உள்ள ஒரு சிவன் கோயில் ஆகும்.
# வன்னிவேடு அகத்தீசுவரர் கோயில்

## அமைவிடம்

இக்கோயில் இராணிப்பேட்டை மாவட்டத்தில் வன்னிவேடு என்னுமிடத்தில் அமைந்துள்ளது. பாலாற்றின் வட கரையில் இக்கோயில் உள்ளது.
# வன்னிவேடு அகத்தீசுவரர் கோயில்

## இறைவன், இறைவி

இக்கோயிலின் மூலவராக அகத்தீசுவரர் உள்ளார். அகத்தியர் அமைத்த லிங்கம் என்பதால் லிங்கம் குள்ளமாக இருக்கிறது. இறைவி புவனேசுவரி ஆவார். இறைவி, பீடத்தின் மீது தவக்கோலத்தில் நின்ற நிலையில் உள்ளார். சிவராத்திரி, பௌர்ணமி, பிரதோஷம் உள்ளிட்ட விழாக்கள் இங்கு சிறப்பாக நடைபெறுகின்றன.
# வன்னிவேடு அகத்தீசுவரர் கோயில்

## வரலாறு

வன்னி மரங்கள் நிறைந்த இத்தல இறைவனை அகத்தியர் மணலால் லிங்கம் அமைத்து வழிபட்டதாகக் கூறுவர். திருச்சுற்றில் அஷ்டதிக் பாலகர்கள், காசி விசுவநாதர், விசாலாட்சி, சுப்ரமணியர், சரபேசுவரர், கால பைரவர் ஆகியோர் தனி சன்னதிகளில் உள்ளனர். வன்னி மரத்தின் கீழ் விநாயகர், சனீசுவரர் அடுத்தடுத்து உள்ளனர்.
# போலி (வெடிப்பொதி)

<nowiki/>யில் உள்ள நீலநிறம் பூசப்பட்டடார்டார்ஏவுகணையின் போலி ]]
**போலிப் பொதி **என்பதுஎரியூட்டிஇல்லாத, உந்துபொருள் இல்லாத; முற்றிலும் செயலற்ற ஓர் பொம்மை போல் இருப்பதாகும். ஆயுதத்தின் செயல்பாட்டை சோதிக்கவும், குழுவினரின் பயிற்சிக்காகவும் மட்டுமே இது உபயோகிக்கப்படும்.  
போலிப் பொதியும் வெற்றுப் பொதியும் வெவ்வேறு ஆகும். வெற்றுப் பொதியில் தோட்டா இருக்காது, ஆனால் உந்துபொருள் இருக்கும்.வெற்றுப்பொதி வெடிக்கும், ஆனால் போலிப்பொதி வெடிக்காது.
# பேகர்காட் மாவட்டம்

**பேகர்காட் மாவட்டம்** தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா கோட்டத்தில் அமைந்துள்ளது. வங்காளதேசத்தின் தெற்கில் அமைந்த இம்மாவட்டத்தின் நிர்வாகத் தலைமையிடம் **பேகர்காட்** நகரம் ஆகும்.இம்மாவட்டத்தில் கங்கை ஆறும் - பிரம்மபுத்திரா ஆறும் ஒன்று கூடுகிறது.
# பேகர்காட் மாவட்டம்

## மாவட்ட எல்லைகள்

பேகர்காட் மாவட்டத்தின் வடக்கில் பரித்பூர் மாவட்டமும், தெற்கில் வங்காள விரிகுடாவும், கிழக்கில் பிராஜ்பூர், பர்குனா மற்றும் கோபால் கஞ்ச் மாவட்டத்தின் சில பகுதிகளும், மேற்கில் குல்னா மாவட்டமும் எல்லைகளாக உள்ளது.
# பேகர்காட் மாவட்டம்

## மாவட்ட நிர்வாகம்

3959.11 சதுர கிலோ மீட்டர் பரப்பளவு கொண்ட பேகர்காட் மாவட்டத்தை நிர்வாக வசதிக்காக பேகர்காட் சதர், மொல்லர்காட், பக்கிர்காட், மங்களா, கச்சுவா, ராம்பால், சரண்கோலா, மொரல்கஞ்ச் மற்றும் சித்தல்மரி என ஒன்பது துணை மாவட்டங்களாகப் பிரிக்கப்பட்டுள்ளது.  
இம்மாவட்டம் மூன்று நகராட்சி மன்றங்களையும், எழுபத்தி ஆறு கிராம ஒன்றியக் குழுக்களையும், 697 வருவாய் கிராமங்களையும், 1048 கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் 9300 ஆகும். தொலைபேசி குறியிடு எண் 0468 ஆகும். இம்மாவட்டம் நான்கு நாடாளுமன்றத் தொகுதிகளைக் கொண்டுள்ளது.
# பேகர்காட் மாவட்டம்

## பொருளாதாரம்

இம்மாவட்டத்தின் பொருளாதாரம் வேளாண்மையைச் சார்ந்து உள்ளது. இம்மாவட்டத்தில் மங்களா ஆறு, மதுமதி ஆறு, சீலா ஆறு, ஹரிக்கதா ஆறு, பேலேஷ்வரி ஆறு, பதுரியா ஆறு, பங்க்ரா ஆறு, தரதானா ஆறு, பன்குச்சி ஆறு, பஸ்குர் ஆறு முதலிய ஆறுகள் பாய்வதால் நீர் வளமும், மண் வளமும் மிக்கதாக உள்ளது.  
எனவே இம்மாவட்டத்தில் நெல், சணல், வாழை, தென்னை, வெற்றிலை, பாக்கு, உருளைக்கிழங்கு, காய்கறிகள் முதலியன பயிரிடப்படுகிறது. இரால் மீன்கள் இம்மாவட்டத்திலிருந்து அதிகமாக வெளிநாடுகளுக்கு ஏற்றுமதியாகிறது.  
வங்காள தேசத்தின் இரண்டு முக்கிய துறைமுகங்களில் ஒன்றான *மங்களா துறைமுகம்* இம்மாவட்டத்தில் உள்ளது.
# பேகர்காட் மாவட்டம்

## மக்கள் தொகையியல்

3959.11 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 14,76,090 ஆக உள்ளது. அதில் ஆண்கள் 7,40,138 ஆகவும், பெண்கள் 7,35,952 ஆகவும் உள்ளனர். ஆண்டு மக்கள் தொகை வளர்ச்சி விகிதம்
-0.47 % ஆக உள்ளது. பாலின விகிதம் 101 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 373 நபர்கள் வீதம் வாழ்கின்றனர். மாவட்ட சராசரி எழுத்தறிவு 59.0 % ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.